open-index/open-wikipedia-markdown huggingface dataset:
கிழக்கு–மேற்கு இணைப்பு விரைவுச்சாலை

**கிழக்கு–மேற்கு இணைப்பு விரைவுச்சாலை** அல்லது **சாலாக் விரைவுச்சாலை** (ஆங்கிலம்; *East–West Link Expressway* அல்லது *Salak Expressway*; மலாய்: * Lebuhraya Hubungan Timur–Barat*) என்பது செபுத்தே புறநகர்ப் பகுதியில் இருந்து செராஸ், தாமான் கோனாட் வரையிலான மலேசிய கூட்டரசு நெடுஞ்சாலையில் நீட்டிக்கப்பட்ட ஒரு விரைவுச்சாலை ஆகும்.

பேராக், கிரிக் நகரில் இருந்து கிளாந்தான் ஜெலி வரை செல்லும்  கிழக்கு-மேற்கு நெடுஞ்சாலை 4 *(East–West Highway/Gerik–Jeli Highway)* வழித்தடத்திற்கும் கிழக்கு–மேற்கு எனும் அடைமொழிச் சொற்கள் உள்ளன. இருப்பினும் இந்த கிழக்கு–மேற்கு இணைப்பு விரைவுச்சாலை என்பது கோலாலம்பூர் தென்கிழக்கு பரவல் இணைப்புத் திட்டத்தின் ஒரு பகுதியாகும்.

இந்த நெடுஞ்சாலையை &nbsp;என்று சில வரைபடங்கள் பெயரிடுகின்றன. ஏனெனில் இந்தச் சாலை வடக்கு-தெற்கு விரைவுச்சாலை தெற்கு வழித்தடத்துடன் நேரடியாக இணைவதால் அவ்வாறு கருதப்படுகிறது. இருப்பினும் அவ்வாறு குறிப்பிடுவது சரியானது அல்ல; ஏனெனில் இந்த கோலாலம்பூர்–சிரம்பான் விரைவுச்சாலை, பிளஸ் விரைவுச்சாலைகள் அமைப்பினால் நிர்வகிக்கப்படவில்லை. மாறாக மெட்ராமேக் கார்ப்பரேசன் *(Metramac Corporation)* என்று முன்பு அழைக்கப்பட்ட அனி நிறுவனத்தால் *(ANIH Berhad)* நிர்வகிக்கப்படுகிறது.

2007-ஆம் ஆண்டில், சாலாக் விரைவுச்சாலையுடன் கோலாலம்பூர்-சிரம்பான் விரைவுச் சாலை இணைக்கப்பட்டது; பின்னர் &nbsp;எனும் சொந்த வழித்தட எண் வழங்கப்பட்டது. இந்த விரைவுச்சாலையின் கிலோமீட்டர் **0**; செபுத்தே மாற்றுச் சாலையில் *(Seputeh Interchange)* தொடங்குகிறது.

## வரலாறு
கிழக்கு–மேற்கு இணைப்பு விரைவுச்சாலையின் கட்டுமானப் பணிகள் 1993-இல் தொடங்கி 1995-இல் நிறைவடைந்தன; 17 ஆகத்து 1995 அன்று திறக்கப்பட்டது. மே 17, 2011-இல், சாலாக் மாற்றுச் சாலையில் *(Salak Interchange)* இருந்து தாமான் கோனாட் மாற்றுச் சாலை *(Taman Connaught Interchange)* வரையிலான சுங்கக் கட்டண சேகரிப்பு நீக்கல் செய்யப்பட்டது.

## கூறுகள்
தாமான் கோனாட் பசார் மாலாம் எனும் இரவு சந்தை *(Taman Connaught Pasar Malam)* ஒவ்வொரு புதன்கிழமையும் மாலை 5:00 மணி முதல் அதிகாலை 1:00 மணி வரை தாமான் கோனாட் குடியிருப்புப் பகுதியில் நடைபெறும். அந்தக் கட்டத்தில் கிழக்கு–மேற்கு இணைப்பு விரைவுச்சாலையில் சட்டவிரோதமாக வாகனங்கள் நிறுத்துப் படுவதால் போக்குவரத்து நெரிசல் ஏற்படுவது வழக்கமாகிறது.

## சுங்கக் கட்டணங்கள்

## மேலும் காண்க
* செராஸ் நெடுஞ்சாலை
* செராஸ்–காஜாங் விரைவுச்சாலை
* கோலாலம்பூர்–சிரம்பான் விரைவுச்சாலை
* கோலாலம்பூர்-கிள்ளான் நெடுஞ்சாலை
* சுங்கை பீசி விரைவுச்சாலை

## மேற்கோள்கள்

## வெளி இணைப்புகள்
* ANIH Berhad *(Formerly known as Metramac Corporation Sdn Bhd)*

பகுப்பு:கோலாலம்பூர் சாலைகள்
பகுப்பு:மலேசியாவில் உள்ள சாலைகள்
பகுப்பு:மலேசிய விரைவுச்சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
அதிகபட்ச அடர்த்தி

**அதிகபட்ச அடர்த்தி** (*Maximum density*) என்பது கொடுக்கப்பட்ட நிலைமைகளின் கீழ் அந்தப் பொருள் அதிகபட்சமாக அடையக்கூடிய அடர்த்தி ஆகும்.

## அதிகபட்ச அடர்த்தியை அடைதல்
கிட்டத்தட்ட அனைத்து அறியப்பட்ட பொருட்களும் வெப்பப்படுத்துதலுக்குப் பதிலளிக்கும் வகையில் வெப்ப விரிவாக்கத்திற்கு உட்படுகின்றன. அதாவது, ஒரு குறிப்பிட்ட நிறை பொருள் குறைந்த வெப்பநிலையில் குறைந்த கன அளவிற்கு சுருங்குகிறது. பொருட்கள், குறிப்பாக மூலக்கூற்று சக்திகள் பலவீனமாக இருக்கும் திரவங்களும், அழுத்தத்தின் பயன்பாட்டில் சுருக்கத்திற்கு உட்படுகின்றன. எனவே கிட்டத்தட்ட அனைத்து பொருட்களும் மிகக் குறைந்த வெப்பநிலை மற்றும் மிக அதிக அழுத்தங்களில் அதிகபட்ச அடர்த்தியை அடைகின்றன. இது பொருளின் திண்ம நிலையின் சிறப்பியல்பு பண்பு ஆகும். உலோகங்களும்  கனிமங்களுக்கும் கூட குறைந்த வெப்பநிலை, அழுத்தம் போன்ற சூழல்களில் அதிகபட்ச அடர்த்தியில் இருக்கும்.

## நீர்
குறிப்பாக குறிப்பிடத்தக்க ஒழுங்கற்ற அதிகபட்ச அடர்த்தி, நீரின் அடர்த்தி ஆகும். நீர் 4 °செல்சியசு வெப்பநிலையில் (39 °பாரங்கீட்டு) வெப்பநிலையில் அடர்த்தி உச்சத்தை அடைகிறது. பூமியின் சுற்றுச்சூழல் அமைப்பில் இது முக்கியமான விளைவுகளைக் கொண்டுள்ளது.

## மேலும் காண்க
* பெயர்வாரியாக தனிமங்களின் பட்டியல்
* அடர்த்தி
* ஒப்படர்த்தி
* மேலுதைப்பு
* திரவமானி

## மேற்கோள்கள்

பகுப்பு:இயற்பியல் அறிவியல்கள்
பகுப்பு:திண்மப்பொருள் இயற்பியல்
பகுப்பு:இயற்பியல் கணியங்கள்
பகுப்பு:பொருண்மை அடர்த்தி
சின்னமுகத்துவாரம்

**சின்னமுகத்துவாரம்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது ஆலையடிவேம்பு பிரதேச செயலாளர் பிரிவில் அமைந்துள்ளது. இது அக்கரைப்பற்றுக்குத் தெற்கே சுமார் 3 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. 

## இங்குள்ள சமயத் தலங்கள்
* சின்னமுகத்துவாரம் இரட்சகர் தேவாலயம்

## வெளி இணைப்புகள்
*தொகைமதிப்பு மற்றும் புள்ளிவிபரத் திணைக்களம், இலங்கை

## மேற்கோள்கள்

பகுப்பு:அம்பாறை மாவட்டத்தில் உள்ள ஊர்களும், நகரங்களும்
இயற்கையின் அடிப்படை விதிகளுக்கான மையம்

**இயற்கையின் அடிப்படை விதிகளுக்கான மையம்** (*Center for the Fundamental Laws of Nature*)  என்பது ஆர்வர்டு பல்கலைக்கழகத்தில் உள்ள ஓர் ஆராய்ச்சி மையமாகும். கோட்பாட்டு துகள் இயற்பியல் மற்றும் அண்டவியல் துறைகளில் இம்மையம் கவனம் செலுத்துகிறது.

## மையம்
இயற்கையின் அடிப்படை விதிகளுக்கான மையம் ஆர்வர்டின் இயற்பியல் துறையில் உள்ள உயர் ஆற்றல் கோட்பாட்டுக் குழுவாகும்.  2020 ஆம் ஆண்டு சனவரி மாத நிலவரப்படி, இம்மையம் 12 ஆசிரிய மற்றும் இணை ஆசிரியர்களைக் கொண்டிருந்தது. 18 முதுகலை பட்டதாரிகளும்  19 பட்டதாரி மாணவர் உறுப்பினர்களும் இங்கிருந்தனர். இவர்களைத் தவிர பல இணை நிறுவனங்கள், வருகை தரும் அறிஞர்கள் மற்றும் ஊழியர்களும் இங்கிருந்தனர்.  நோபல் பரிசு பெற்ற டேவிட் பாலிட்சர் (முனைவர் 1974), செல்டன் கிளாசோ (முனைவர் 1959), டேவிட் கிராசு, சிடீவன் வெயின்பெர்க் மற்றும் இயூலியன் சிவிங்கர் உள்ளிட்ட பல முக்கிய துகள் கோட்பாட்டாளர்கள் ஆர்வர்டில் பட்டங்களைப் பெற்றுள்ளனர் அல்லது பணியாற்றியுள்ளனர்.

## ஆய்வு
இயற்கையின் அடிப்படை விதிகளுக்கான மையத்தில் நடைபெறும் ஆராய்ச்சிகள்:
* குவாண்டம் புவியீர்ப்பு 
* சரக் கோட்பாடு
* Black holes
* நிலையான மாதிரியைத் தாண்டிய இயற்பியல்
* கரும்பொருள் (வானியல்)
* பயனுள்ள களக் கோட்பாடுகள்

## மேற்கோள்கள்

## வெளி இணைப்புகள்
*Official Website
பகுப்பு:கோட்பாட்டு இயற்பியல்
சிறீ சித்திரைத் திருநாள் மருத்துவ அறிவியல் மற்றும் தொழில்நுட்ப நிறுவனம், திருவனந்தபுரம்

**சிறீ சித்திரைத் திருநாள் மருத்துவ அறிவியல் தொழில்நுட்ப நிறுவனம்** (Sree Chitra Tirunal Institute for Medical Sciences and Technology), முன்பு ஸ்ரீசித்திர திருநாள் மருத்துவ மையம் என்று அழைக்கப்பட்டது. இது 1976ஆம் ஆண்டில் கேரளாவின் திருவனந்தபுரத்தில் நிறுவப்பட்ட இந்தியாவின் தேசிய முக்கியத்துவம் வாய்ந்த ஒரு நிறுவனமாகும். இந்த நிறுவனம் இந்திய அரசின் அறிவியல் தொழில்நுட்பத் துறையின் நிர்வாகக் கட்டுப்பாட்டின் கீழ் அறிவியல் மற்றும் தொழில்நுட்ப அமைச்சகத்தின் ஒரு சட்டரீதியான அமைப்பாகும். இந்நிறுவனம் இந்தியாவின் மிக முக்கியமான ஆராய்ச்சி நிறுவனங்களுள் ஒன்றாகும்.

## வரலாறு
1973 ஆம் ஆண்டில் திருவிதாங்கூரின் கடைசி மகாராஜாவான சித்திர திருநாள் பலராம வர்மா, பல மாடி கட்டிடத்தை கேரள அரசிற்குப் பரிசாக வழங்கினார். 1976ஆம் ஆண்டில் திட்டக் குழுவின் துணைத் தலைவரான பி. என். ஹக்ஸர், ஸ்ரீ சித்திரைத் திருநாள் மருத்துவ மையத்தை திறந்து வைத்தார். இதைத் தொடர்ந்து, சுமார் 11 கிமீ (6.8 மைல்) தொலைவில் உள்ள பூஜாபுராவில் உள்ள சேட்டல்மண்ட் அரண்மனையில் ஒரு உயிரிய மருத்துவ தொழில்நுட்பப் பிரிவு நிறுவப்பட்டது. இது பலராம வர்மாவின் அத்தை சேது லட்சுமி பேயியிடமிருந்து கைப்பற்றப்பட்டது. இந்த நிறுவனம் 1980ஆம் ஆண்டில் நாடாளுமன்றச் சட்டத்தால் தேசிய முக்கியத்துவம் வாய்ந்த நிறுவனமாக அறிவிக்கப்பட்டது, மேலும் அதன் தற்போதைய பெயருக்கு மறுபெயரிடப்பட்டது. நிறுவனத்தின் மூன்றாவது பிரிவான சுகாதார அறிவியல் ஆய்வுகளுக்கான அச்சுதா மேனன் மையம் (AMCHSS) 2000 ஆம் ஆண்டில் நிறுவப்பட்டது. இந்த நிறுவனம் தற்போது பிரபல நரம்பியல் அறுவை சிகிச்சை நிபுணர் டாக்டர் சஞ்சய் பிஹாரி தலைமையில் இயங்கி வருகிறது. இந்த நிறுவனத்தின் முன்னாள் இயக்குநர்கள் எம். எஸ். வலியாதன் (1979-1994), கே. மோகன்தாஸ் (1994-2009), கே ராதாகிருஷ்ணன் (2009-2013) மற்றும் டாக்டர் ஆஷா கிஷோர்(2015-2020) ஆவர். திருவிதாங்கூர் அரச குடும்பத்தின் சின்னமான சங்கத்தை (ஸ்ரீ பத்மநாபசாமியின் சின்னம்) இந்த நிறுவனத்தின் அதிகாரப்பூர்வ சின்னம் கௌரவிக்கிறது.

### சுகாதார அறிவியல் ஆய்வுகளுக்கான அச்சுத மேனன் மையம்
கேரளாவின் முன்னாள் முதலமைச்சர் செ. அச்சுத மேனனின் பெயரால் பெயரிடப்பட்ட ஏஎம்சிஎச்எஸ்எஸ் 1990 களில் ஆராய்ச்சிகளை நடத்துவதற்கும், சுகாதார ஏற்றத்தாழ்வுகளைக் குறைக்க ஆராய்ச்சியாளர்களுக்கு கல்வி கற்பதற்கும் உருவாக்கப்பட்டது. இம்மையமானது  நிறுவனத்தின் கல்வி பிரிவாகும், மேலும், சுகாதாரம் தொடர்பான பல்வேறு துறைகளுக்கான ஆராய்ச்சிகளை நடத்துகிறது. இந்த மையம் சுகாதார அறிவியலில் எம். பி. எச், டி. பி. ஹெச் மற்றும் பி. எச். டி படிப்புகளை வழங்குகிறது.

### உயிரியல் மருத்துவ தொழில்நுட்பப் பிரிவு
உயிர்மருத்துவ தொழில்நுட்பப் பிரிவு, பல்வேறு மருத்துவப் பொருட்களுக்கான தொழில்நுட்பங்களை வெற்றிகரமாக உருவாக்கி மாற்றியமைப்பதன் மூலம் இந்தியாவில் மருத்துவ சாதனத் தொழிற்துறை தளத்தை நிறுவுவதில் முன்னோடிப் பங்காற்றியுள்ளது. இதில், இயந்திர இதய வால்வு செயற்கை உறுப்பு, இரத்த ஆக்ஸிஜனேற்றிகள், கண் மருத்துவப் பஞ்சு, மையச் சுற்று ஊசி மின்முனை, ஹைட்ராக்ஸியபடைட் அடிப்படையிலான உயிர்மட்பாண்ட நுண்துளைத் துகள்கள் போன்றவை அடங்கும், மேலும் பல முயற்சிகள் தொழில்துறை ஒத்துழைப்புடன் செயல்பாட்டில் உள்ளன. தற்போது டி.டி.கே நிறுவனத்தால் தயாரிக்கப்பட்டு சந்தைப்படுத்தப்படும் செயற்கை இதய வால்வை உருவாக்கிய இந்தியாவின் ஒரே நிறுவனம் என்ற பெருமையும் இதற்கு உண்டு.

## மேற்கோள்கள்

பகுப்பு:இந்திய மருத்துவ ஆராய்ச்சி நிறுவனங்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
விஸ்வதேவர்கள்

**விஷ்வதேவர்கள்** (*visvedevas*) (சமசுகிருதம்:|विश्वेदेव), ) வேதங்களில் இடம்பெற்றுள்ள பல்வேறு தெய்வங்களின் முழுமையைக் குறிக்கப் பயன்படுத்தும் சொல்லாகும். இது புராணங்களில் தெய்வங்களின் குறிப்பிட்ட வகைப்பாட்டையும் குறிக்கிறது.விஸ்வதேவர்கள் சில சமயங்களில் கடவுள்களின் மிகவும் விரிவான கூட்டமாகக் கருதப்படுகிறார்கள். இந்த வகைப்பாட்டில் எந்த தெய்வமும் விடுபட்டதாகக் கூறப்படவில்லை.

## இலக்கியம்

### ரிக் வேதம்
சமசுகிருத வேத இலக்கிய அறிஞர் ரால்ஃப் டி. எச். கிரிஃபித்தின் கூற்றுப்படி, ரிக் வேதத்தில் கீழ் கண்ட மந்திரங்களில் விஸ்வதேவர்களை குறித்துள்ளது. 
1.3, 1.89, 3.54-56, 4.55, 5.41-51, 6.49-52, 7.34-37, 39, 40, 42, 43, 8.27-30, 58, 83 10.31, 35, 36, 56, 57, 61-66, 92, 93, 100, 101, 109, 114, 126, 128, 137, 141, 157, 165, 181.

ரிக் வேத மண்டலம் 3.54.17 மந்திரத்தில்  விஸ்வ தேவர்களின் தலைவராக இந்திரனைக் கீழ்கண்டவாறு குறிப்பிடுகிறது.
:*ஞானிகளே, உங்கள் எல்லா மகத்தான தெய்வங்களும் இந்திரனில் நிலைத்திருப்பது இதுவே*:(*This is, ye Wise, your great and glorious title, that all ye Deities abide in Indra*) (ரால்ஃப் டி. எச். கிரிஃபித்தின் ஆங்கில் மொழி பெயர்ப்பு)

ரிக் வேதத்தில் பல் தெய்வங்கள் குறிப்பிட்டாலும், முப்பத்தி மூன்று தேவர்களை மட்டும் கணக்கிடப்பட்டுள்ளது. அவர்களில் 11 தேவர்கள் மட்டுமே பூமியிலும், வானத்திலும் மற்றும் சொர்க்கத்தில்  வாசம் செய்கிறார்கள். 

### மனுஸ்மிருதி
மனுதரும சாத்திரத்தில் (iii, 90, 121)  விஸ்வதேவர்களுக்கு அன்றாடம் படையல் இடவேண்டும் என்று கூறுகிறது.
### புராணங்காள்
பிற்கால இந்து சமய புராணங்களில் ஆதித்தர்கள், வசுக்கள், துசிதா, அபாஸ்வரர்கள், அனிலன், மகாராஜிகர்கள், சத்தியர்கள் மற்றும் உருத்திரர்கள் ஆகியோருடன் விஷ்வ தேவரையும் சேர்த்து 9 கணதேவதைகளாக கணக்கிட்டனர். 

விஷ்ணு புராணம் மற்றும் பத்ம புராணங்களின்படி  காசியபர்-அதிதி தம்பதியர்களுக்கு பிறந்தவர்களே கீழ்கண்ட விஷ்வதேவர்கள் எனக் குறிப்பிடுகிறது. 
* வசு 
* சத்தியா 
* கிராது 
* தக்கன்
* காலன் 
* காமன் 
* திருதி
* குரு
* புரூரவன்
* மத்திரவஸ்
* ரோகாகா அல்லது லோகானா
* த்வானி அல்லது துரி

### மகாபாரதம்
விஸ்வதேவர்கள், விஸ்வாமித்திரனின் சாபத்தால் பூமியில்  திரௌபதியின் மகன்களாக 5 உபபாண்டவர்களாக.அவதரித்ததாக விவரிக்ககிறது 
## இதனையும் காண்க
* முப்பத்தி மூன்று தேவர்கள்

## மேற்கோள்கள்

பகுப்பு:ரிக் வேத கடவுள்கள்
பகுப்பு:தேவர்கள்
திருஷ்டாவதி ஆறு

**திருஷ்டாவதி ஆறு** (*Drishadvati River*) (சமசுகிருதம்:*Dṛṣad-vatī*), இந்து தொன்மவியலில் ரிக் வேதததில் பிரம்மவர்த்தம் பகுதியில் சரசுவதி ஆற்றை ஒட்டிப் பாய்ந்தாக கூறப்பட்ட ஆறுகளில் ஒன்றாகும். மனுதர்ம சாத்திரத்தின்படி சரஸ்வதி ஆறு மற்றும் திருஷ்டாவதி ஆறுகள் கலக்குமிடமான பிரம்மவர்த்தம் பகுதிகளில்,  ரிஷிகள் தெய்வ மந்திரங்களை உணர்ந்து வேதத்தையும், வேத சமயத்தையும்  கட்டமைத்தனர். அதுவே வேத காலம் என்பர்.

## திருஷ்டாவதி அமைவிடம்
பண்டைய சமசுகிருத வேத இலக்கியங்களில் திருஷ்டாவதி ஆறு குறித்து பல முறை குறித்து இருந்தாலும், அவ்வாற்றின் விவரங்கள் பிற்கால சமசுகிருத இலக்கியங்களில் திருஷ்டாவதி ஆறு குறித்த விவரங்கள் இல்லை. இருப்பினும் அதன் மூலத்தையும் வழியையும் பற்றிய ஊகங்களை உருவாக்கியுள்ளது. 
லத்தியாயன சுரௌத சூத்திரம் (10.17)  திருஷ்டாவதி ஆறு ஒரு பருவகால நதியாகவும், சரஸ்வதி ஆறு பூமியில் புதைந்து மறையும் (10.15-19). வரை வற்றாத நதியாக இருந்தது எனக்குறிப்பிடுகிறது..

பிரம்ம வர்த்தப் பகுதியில் வேத மந்திரங்களுக்கு விளக்கம் வழங்கும் வகையில் முதலில் உருவான பிராமணங்களில், தற்கால இராஜஸ்தான் மாநிலத்தின் புஷ்கர் ஏரியிலிருந்து திருஷ்டாவதி ஆறு உற்பத்தியான கூறுகிறது. புஷ்கர் மலைகளிலிருந்து உற்பத்தியான சரஸ்வதி ஆறு நான்கு கிளைகளுடன் வடக்கு நோக்கி பிரம்மவர்த்தம் பகுதிகளில் பாய்ந்தது. ரிக் வேதப்படி, திருஷ்டவதி ஆற்றின் கரைகளில், வேத கால மக்கள் சமயச் சடங்குகள் செய்வர் எனக்குறிப்பிட்டுள்ளது.

மனுதரும சாத்திரம், வேத கால பகுதியான பிரம்மவர்த்தின் எல்லைகளாக புனித திருஷ்டாவதி ஆறும், சரஸ்வதி ஆறும் இருந்ததாக கூறுகிறது.

சரஸ்வதி ஆறு குரு நாட்டின் வடக்கெல்லையாகவும், திருஷ்டாவதி ஆறு குரு நாட்டின் தெற்கில் பாய்ந்ததாகவும் மற்றும் பிரம்மவர்த்தப் பகுதியின் வடக்கெல்லையாக இருந்தது.  ரிக் வேத மந்திரத்தின் (3.3.4) கூற்றுப்படி, சரஸ்வதி மற்றும் திருஷ்டாவதி ஆற்றாங்கரையில் வேதச் சடங்குகள் செய்தனர். .

## தோற்றம்
திருஷ்டாவதி ஆறு தற்போது இமாசலப் பிரதேசத்தில் உற்பத்தி ஆகும் சௌதங் ஆறு என அறிஞர்கள் கூறுகின்றனர். 1871ல் அலெக்சாண்டர் கன்னிங்காம் என்பவர் தற்போதைய ரக்சி ஆற்றின் பழைய பெயர்  திருஷ்டாவதி ஆறு என்பர்.
## குறிப்புகள்

## மேற்கோள்கள்

பகுப்பு:வேத கால ஆறுகள்
மாஜு விரைவுச்சாலை

**மாஜு விரைவுச்சாலை** அல்லது **கோலாலம்பூர்-புத்ராஜெயா விரைவுச்சாலை** (ஆங்கிலம்; *Maju Expressway* (**MEX**) அல்லது *Kuala Lumpur–Putrajaya Expressway (KLPE)* & *KL–KLIA Dedicated Expressway*; &nbsp;மலாய்: *Lebuhraya Kuala Lumpur-Putrajaya*) என்பது மலேசியா, கிள்ளான் பள்ளத்தாக்கில் உள்ள ஒரு விரைவுச் சாலை வலையமைப்பாகும்.

26 கிமீ (16 மைல்) நீளமுள்ள இந்த விரைவுச்சாலை, கோலாலம்பூர் மாநகர மையத்தை, சிலாங்கூர், செப்பாங்கில் உள்ள கோலாலம்பூர் பன்னாட்டு வானூர்தி நிலையத்துடன் (KLIA) இணைக்கிறது. இந்த விரைவுச்சாலை, மலேசிய பல்லூடகப் பெருவழியின் (MSC) முதுகெலும்பாகும்.

இந்த விரைவுச்சாலையின் கிலோமீட்டர் **0**, கோலாலம்பூர் கம்போங் பாண்டான் பரிமாற்றச் சாலையில் *(Kampung Pandan Interchange),* துன் ரசாக் எக்ஸ்சேஞ்சு பரிமாற்றச் சாலைக்கு *(Tun Razak Exchange)* வெளியே அமைந்துள்ளது.

## வரலாறு
மாஜு விரைவுச்சாலையின் கட்டுமானம் திசம்பர் 6, 2004-இல் தொடங்கி; திசம்பர் 5, 2007-இல் நிறைவடைந்து; திசம்பர் 13, 2007-இல் வாகனப் போக்குவரத்திற்குத் திறக்கப்பட்டது. இந்த விரைவுச்சாலை மலேசியத் தலைநகரான கோலாலம்பூருக்கும், மலேசிய அரசாங்கத்தின் புதிய நிர்வாக மையமான புத்ராஜெயாவிற்கும் இணைப்பை வழங்குகிறது.

மேலும் மலேசிய பல்லூடகப் பெருவழி (**MSC**); மற்றும் கோலாலம்பூர் பன்னாட்டு வானூர்தி நிலையத்தின் மையமான சைபர்ஜெயாவிற்கும் இடையே துரிதமான போக்குவரத்து இணைப்பையும் வழங்கி வருகிறது.

இரட்டை வழித்தடங்களைக் கொண்ட மாஜு விரைவுச்சாலையை; மாஜு எக்ஸ்பிரசுவே *(Maju Expressway Sdn Bhd)* (**MESB**) நிறுவனம் இயக்குகிறது. அந்த நிறுவனம் அரசாங்கத்திடம் இருந்து 33 ஆண்டு காலச் சலுகையைப் பெற்றுள்ளது.

## இணைப்பு
புத்ராஜெயா, சைபர்ஜெயா, கோலாலம்பூர் பன்னாட்டு வானூர்தி நிலையம் மற்றும் கோலாலம்பூர் குறைந்த விலை வானூர்தி முனையம் (*Low-Cost Carrier Terminal*) (**LCCT**) ஆகியவற்றை கோலாலம்பூருடன் இணைக்கும் நெறிமுறை விரைவுச்சாலை என மாஜு விரைவுச்சாலை **(MEX**) பரிந்துரைக்கப்பட்டுள்ளது.

மாஜு விரைவுச்சாலை, புத்ராஜெயா மற்றும் கோலாலம்பூருக்கும் இடையிலான பயண நேரத்தை 60 நிமிடங்களில் இருந்து 30 நிமிடங்களாக அல்லது முந்தைய பயண நேரத்தில் பாதியாகக் குறைக்கிறது. அதே வேளையில் கம்போங் பாண்டான், சாலாக் செலாத்தான், கூச்சாய் லாமா, புக்கிட் ஜாலில் மற்றும் புத்ராஜெயா உத்தாமா ஆகிய இடங்களில் மாற்றுச் சாலைகளையும் கொண்டுள்ளது.

## கூறுகள்
*இந்த விரைவுச் சாலை, வாகனக் கண்டுபிடிப்பான்கள் மற்றும் மூடிய-மின்சுற்று தொலைக்காட்சி (CCTV) கருவிகளை உள்ளடக்கிய போக்குவரத்துக் கட்டுப்பாடு மற்றும் கண்காணிப்பு அமைப்பை (Traffic Control and Surveillance System) வழங்குகிறது.
*அவசர தொலைபேசிகள் மற்றும் மாறும் தகவமைப்பு பலகைகள் (Variable Message Signs)
*விரைவுச் சாலையில் உதவி தேவைப்படும் ஓட்டுநர்களுக்கு உதவிகள் செய்ய மாஜு விரைவுச்சாலை ரோந்து வாகனங்கள் தயார் நிலையில் உள்ளன.
*ஓட்டுநர் வசதி மற்றும் பாதுகாப்பிற்காக முழு விரைவுச் சாலையும் இரவில் முழுமையாக ஒளிரும்.
*90 கிமீ/மணி வேக வரம்பு
*விரைவுச்சாலைகளில் பல மேம்பாலங்கள்
*புக்கிட் ஜாலில் மற்றும் செரி கெம்பாங்கான் இடையே நீண்ட நேரான பிரிவுகள்
*சாலாக் செலாத்தான் பகுதியில் இருந்து கோலாலம்பூர் வானலைக் காட்சிகள்

## சுங்கக் கட்டணங்கள்

## மேலும் காண்க
* சைபர்ஜெயா
* புத்ராஜெயா
* சாலாக் செலாத்தான்
* புக்கிட் ஜாலில்

## மேற்கோள்கள்

## வெளி இணைப்புகள்
*Maju Holdings Berhad
*Maju Expressway Sdn Bhd
*MEX toll rates to go up on October 15

பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
பகுப்பு:மலேசியாவில் உள்ள சாலைகள்
பகுப்பு:மலேசிய விரைவுச்சாலைகள்
நேனாவத் பாலு நாயக்

**நேனாவத் பாலு நாயக்** (*Nenavath Balu Naik*) என்பவர்  இந்தியாவைச் சேர்ந்த ஓர் அரசியல்வாதியாவார். தெலுங்கானா மாநிலத்தில் சட்டமன்ற உறுப்பினராக இருந்தார். 2009 ஆம் ஆண்டு நடைபெற்ற சட்டமன்றத் தேர்தலில் ஆந்திரப் பிரதேச சட்டமன்றத்திற்கு தேர்ந்தெடுக்கப்பட்டார். தேவரகொண்டா சட்டமன்றத் தொகுதியைச் சேர்ந்த இவர் பட்டியல் பழங்குடி லாமாபாடி, சமூகத்தைச் சேர்ந்தவர்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
பகுப்பு:தெலங்காணா அரசியல்வாதிகள்
தனபாக்கியம் (தொலைக்காட்சித் தொடர்)

**தனபாக்கியம் ** என்பது விஜய் தொலைக்காட்சியில் 10 நவம்பர் 2025 முதல் திங்கள் முதல் வெள்ளி வரை இரவு 7:00 மணிக்கு ஒளிபரப்பான குடும்பம் அரசியல் மற்றும் நகைச்சுவை கலந்த தொலைக்காட்சி தொடர் ஆகும்.

இந்த தொடர் 'நிம்கி முகியா' என்கிற இந்தி தொடரின் தமிழாக்கம் ஆகும். இந்த தொடரில் கலக்க போவது யாரு நிகழ்ச்சியில் தொகுப்பாளியாக அறிமுகமான ஜாக்குலின் முதல் முதலாக தேன்மொழி என்ற கதாபாத்திரத்தின் மூலம் கதாநாயகியாக அறிமுகமாகிறார். இவருக்கு ஜோடியாக சித்தார்த் அருள் என்ற காதாபாத்திரத்தில் நடிக்கின்றார். இந்த தொடர் 13 நவம்பர் 2021 அன்று 491 அத்தியாயங்களுடன் நிறைவு
காயம்குளம் - 2

**காயம்குளம் - 2** *(Kym 2), வேளாண் பெயர்; *'பாக்யா** (Bhagya)'', எனப்படும் இந்த [[நெல்]] வகை, **தடுக்கன்** மற்றும் [[ஜெயா (நெல்)|ஜெயா]] ஆகிய நெல் இரகங்களை ஒத்திசைவு அமைப்பு (HS) முறையில் உருவாக்கப்பட்ட ஒரு புதிய நெல் இரகமாகும். [[தென்னிந்தியா|தென்னிந்தியாவின்]] [[கேரளம்|கேரள]] மாநில [[ஆலப்புழா மாவட்டம்]], [[காயம்குளம்]] பகுதியில் அமைந்துள்ள " ஓனாட்டுக்கரை வட்டார வேளாண் ஆராய்ச்சி நிலையம்" (RRS), [[1985]] ஆம் ஆண்டு வெளியிட்ட இந்த நெல் இரத்தை பொதுவாக **பாக்யா''' எனும் வேளாண் பெயரில் அழைக்கப்படுகிறது.

## பின்னணி
மிகக் குறுகிய கால அளவில் அறுவடைக்கு தயாராகும் இந்த நெல் வகை, 100 - 105 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, சிவப்பு நிறமாகும். ஒனாட்டுக்கரை கிழக்கு மற்றும்  செங்கப்பிக்கல் பகுதியில் முதல் பயிர் பருவத்திற்கு ஏற்ற இது, ஆரம்ப வளர்ச்சி கட்டங்களில் வறட்சியை தாங்கும். மேலும் கருகல் நோய், தண்டு துளைப்பான், இலை சுருட்டுப்புழு மற்றும் கூண்டுப் புழுவை மிதமாக எதிர்க்கும் என கூறப்படுகிறது. 

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
மகுவா சட்டமன்றத் தொகுதி

**மகுவா சட்டமன்றத் தொகுதி** *(Mahuwa Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது தௌசா மாவட்டத்தில் அமைந்துள்ளது. மகுவா, தௌசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
மனிதப் பல்

**மனிதப் பற்கள்** (*human teeth*) உணவுப் பொருட்களை விழுங்குவதற்கும், வெட்டுவதற்கும், அரைப்பதற்கும் பயன்படுகின்றன. எனவே, அவை மனித செரிமான அமைப்பின் ஒரு பகுதியாகக் கருதப்படுகின்றன. மனிதர்களுக்கு வெட்டுப்பற்கள், கோரைப் பற்கள், முன்கடைவாய் பற்கள், கடைவாய்ப் பற்கள் என நான்கு வகையான பற்கள் உள்ளன. இவை ஒவ்வொன்றும் ஒரு குறிப்பிட்ட செயல்பாட்டைச் செய்கின்றன. வெட்டுப்பற்கள் உணவை வெட்டுகின்றன, கோரைப் பற்கள் உணவைக் கிழிக்கின்றன, கடைவாய்ப் பற்களும் முன்கடைவாய்ப் பற்களும் உணவை நசுக்குகின்றன. பற்களின் வேர்கள் மேல் தாடை அல்லது கீழ் தாடை ஆகியவற்றில் பதிக்கப்பட்டுள்ளன, மேலும் அவை ஈறுகளால் மூடப்பட்டிருக்கும். பற்கள் மாறுபட்ட அடர்த்தி மற்றும் கடினத்தன்மை கொண்ட பல திசுக்களால் ஆனவை.

பெரும்பாலான பாலூட்டிகளைப் போலவே மனிதர்களும் இருபக்க பற்கள் கொண்டவர்கள், அதாவது அவர்களுக்கு இரண்டு வகை  பற்கள் உருவாகின்றன. முதல் வகை , "முதன்மை பற்கள்" அல்லது "பால் பற்கள்" என்றும் அழைக்கப்படுகின்றன, பொதுவாக இறுதியில் 20 பற்களைக் கொண்டிருக்கும். முதன்மை பற்கள் பொதுவாக ஆறு மாத வயதில் தோன்றத் தொடங்குகின்றன, சில குழந்தைகள் ஒன்று அல்லது அதற்கு மேற்பட்ட தெரியும் பற்களுடன் பிறக்கின்றன, அவை புதிதாகப் பிறந்த குழந்தைகளின் பற்கள் அல்லது "பால் பற்கள்" என்று அழைக்கப்படுகின்றன.

### அமைப்பு

பல் உடற்கூறியல் பல் அமைப்பைப் பற்றிய ஆய்வுக்கு உட்பட்டது. பற்களின் வளர்ச்சி, தோற்றம் மற்றும் வகைப்பாடு அதன் ஆய்வுத் துறைக்குள் வருகிறது,. பல் உடற்கூறியல் என்பது பற்கள் மற்றும் அவற்றின் அமைப்புகளின் பெயரிடுதலுடன் தொடர்புடையது என்பதால் இது ஒரு வகை அறிவியலாகும். சிகிச்சையின் போது பற்கள் மற்றும் கட்டமைப்புகளை எளிதாக அடையாளம் கண்டு விவரிக்க உதவுகிறது.

#### பல் அமைப்பு
ஒரு பல் இரண்டு முக்கிய அமைப்புகளைக் கொண்டுள்ளது:

### கிரீடம்
இது  ஈறுகளுக்கு மேலே உள்ள பகுதி. பற்சிப்பி - ஒரு கடினமான, பாதுகாப்பு பொருள், பல்லின் கிரீடத்தை மூடுகிறது.

### வேர்
இது பல்லின் பகுதியை  தாடையில் வைத்திருக்கிறது. ஈறுகள் அதை மூடுவதால் வேரைப் பார்க்க முடியாது. வேர் பல்லை பீரியண்டால்ட் லிகமென்ட் ( பல் குழியை வரிசைப்படுத்தும் மென்மையான இணைப்பு திசு) உடன் நங்கூரமிடுகிறது.கிரீடத்தின் பெரும்பகுதி பல்ப் அறையுடன் உள்ளே டென்டினால் ("டென்டைன்" ) ஆனது.  

பற்களில் நான்கு முக்கிய அடுக்குகள் உள்ளன, அவற்றுள்:

பற்சிப்பி. இது ஒவ்வொரு பல்லின் பாதுகாப்பு வெளிப்புற அடுக்கு. பற்சிப்பி பற்களை குழி ஏற்படுத்தும் பாக்டீரியாக்களிலிருந்து பாதுகாக்க உதவுகிறது. பற்சிப்பி மனித உடலில் மிகவும் கடினமான பொருள்.

டென்டின். பற்சிப்பிக்கு அடியில், டென்டின் ஒரு அடுக்கு உள்ளது. டென்டின் பற்சிப்பியைப் போல வலிமையானது அல்ல. பற்சிப்பி இல்லாதபோது, ​​பல் துவாரங்கள் ஏற்படும் அபாயம் அதிகரிக்கிறது.

சிமெண்டம். சிமெண்டம் பல் வேரை மூடுகிறது. பல்லின் வேரை மூடி,பல்லை தாடையில் உறுதியாக நங்கூரமிட உதவுகிறது.

பல் கூழ். இது பல்லின் உட்புற அடுக்கு. இதில் நரம்புகள், இரத்த நாளங்கள் மற்றும் இணைப்பு திசுக்கள் உள்ளன.

## மேலும் காண்க
* பல் மருத்துவம்
* பல் குறியீட்டு முறைகள்
* பற்கள் வளர்ப்பு
* நாக்கு
* பல் மீளுருவாக்கம்

## மேற்கோள்கள்

### உசாத்துணைகள்

* 
* 
* 
*

## வெளி இணைப்புகள்

* An article on the use of human tooth used as a neolithic pendant
* Tooth eruption chart 


பகுப்பு:மாந்தரின உடற்கூற்றியல்
அருணா ஜெகதீசன்

**அருணா ஜெகதீசன்** என்பவர் ஓய்வு பெற்ற சென்னை உயர்நீதிமன்ற முன்னாள் நீதிபதியாவார். இவர் 2009 முதல் 2015 வரை சென்னை உயர்நீதிமன்றத்தில் நீதிபதியாகப் பணியாற்றினார்.

## தனி நபர் ஆணையம்
2018 ஆம் ஆண்டு மே 22 ஆம் தேதி தூத்துக்குடியில் 13 நபர்கள் உயிரிழப்பிற்குக் காரணமான துப்பாக்கிச்சூடு நிகழ்வினை விசாரிக்க இவர் தலைமையில் ஒரு நபர் விசாரணை ஆணையம் அமைக்கப்பட்டது. 2025 ஆம் ஆண்டு செப்டம்பரில் கரூரில் 41 நபர்கள் உயிரிழப்பிற்குக் காரணமான கூட்ட நெரிசலை விசாரிக்க இவர் தலைமையில் ஒரு நபர் விசாரணை ஆணையம் அமைக்கப்பட்டது.

## மேற்கோள்கள்

பகுப்பு:தமிழ் நீதிபதிகள்
பகுப்பு:சென்னை உயர் நீதிமன்ற நீதிபதிகள்
பகுப்பு:வாழும் மக்கள்
ரிபுக்கள்

**ரிபு** (*Ribhus* (சமசுகிருதம்: ऋभु),என்பது மிகவும் பழமையான சமஸ்கிருதச் சொல் ஆகும். அதன் பொருள் காலப்போக்கில் மாறிவிட்டது. ஆரம்பகால வேத இலக்கியங்களில், *ரிபு* என்பது சூரியனைக் குறிக்கிறது. It evolved to being a wind deity, thereafter referred to three male artisans whose abilities and austerities make them into divinities in later Vedic texts.  பின்னர், ரிபு என்பது "காற்றின் கடவுள்" என்று பொருள் கொள்ளப்பட்டது. பின்னர், வேதத்திற்குப் பிந்தைய காலத்தில், இது மூன்று கைவினைஞர்களைக் குறிக்கும் கூட்டுச் சொல்லாக மாறியது. இந்த கைவினைஞர்கள் "ரிபாவா" என்று அழைக்கப்படுகின்றனர். மேலும் அவர்களின் திறன் மற்றும் தியாகம் காரணமாக, அவர்கள் கடவுள்களாகக் கருதப்பட்டார்கள். சுதன்வாவின் மூன்று மகன்களான  ரிபு, வாஜ் மற்றும் விப்வன் (அல்லது விபு)  "அரை கடவுள்கள்" என்று அழைக்கப்படுகின்றனர். இவர்களில் மூத்தவர் ரிபு. இச்சகோதர்களை கூட்டாக ரிபுக்கள் என்று அழைக்கப்படுகின்றனர்.

ரிபு என்பதன் நேரடிப் பொருள் புத்திசாலி, திறமையானவர், ஆராய்ச்சியாளர், புதுமைப்பித்தன், கைவினைஞர், தேரோட்டி, முதலியன.

மந்திரம்: ஷां நோ ரிபவஹ் சுக்ருதஹ் சுஹஸ்தாஹ்
(சிறந்த கருவிகளைக் கொண்ட புத்திசாலித்தனமான கைவினைஞர்களான ரிபவஹ் நமக்கு மகிழ்ச்சியைத் தரட்டும்.)

சில வேத நூல்களில் ரிபுக்களை காலை ஒளியின் கடவுள் மற்றும் இந்திரனின் மகன்களாக விவரிக்கப்படுகிறார்கள். அதர்வண வேதம் போன்ற பிற இலக்கியங்களில் ரிபுக்களை சுதன்வனின் (அதாவது: நல்ல வில்லாளி) மகன்களாக விவரிக்கின்றது. In either legends, they are famous for their creative abilities, innovation and they design chariots, the magic cow of plenty, channels for rivers, and tools for Indra and other gods, which makes many envious.. இருப்பினும் அனைத்து சமஸ்கிருத இலக்கியங்களிலும், இந்த மூவரும் (ரிபுக்கள்) தங்கள் படைப்பாற்றல் மற்றும் புதுமைக்கு பெயர் பெற்றவர்களாக குறித்துள்ளது.. அவர்கள் இந்திரன் மற்றும் பிற கடவுள்களுக்கு இரதங்கள், காமதேனு, ஆறு வாய்க்கால்கள் மற்றும் ஆயுதங்களை உருவாக்குகிறார்கள்.

பிற்கால புராணங்கள் ரிபுக்கள் பூமியில் மனிதர்களாகப் பிறந்து தங்கள் கலை மற்றும் கைவினைகளைப் பரப்பியதாகக் கூறுகிறது. அவர்கள் மிகவும் எளிமையானவர்கள் மற்றும் கனிவானவர்கள். இது சில கடவுள்களை கோபப்படுத்தியது. இதனால் ரிபுக்களை மீண்டும் சொர்க்கத்திற்கு ஏற்றுக்கொள்ள மறுத்துவிட்டனர் . ஆனால் மற்ற கடவுள்கள் தலையிட்டு ரிபுக்களை அழியாதவர்களாக மாற்றினர். முனிவர்கள், நட்சத்திரங்கள் அல்லது சூரியனின் கதிர்களாக ரிபுக்களை கருதுகிறார்கள்.
## மேற்கோள்கள்
* Generally: Monier-Williams, *Sanskrit-English Dictionary* (1899), s.v. 'ṛbhu'

பகுப்பு:இந்து தொன்மவியல் மாந்தர்
ரஞ்சனி (தொலைக்காட்சித் தொடர்)

## சர்வதேச ஒளிபரப்பு
* இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
* இந்த தொடரின் அத்தியாயங்கள் விஷன் டைம் என்ற யூடியூப் அலைவரிசை மற்றும் சன் நெக்ட்ஸ் என்ற இணைய மூலமாகவும் எப்பொழுது பார்க்கமுடியும்.

இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் இந்த தொடர் திங்கள் முதல் வெள்ளி வரை இரவு 07:00 மணிக்கு சிங்களம் உபதலைப்புடன் ஒளிபரப்பாகிறது.
இரகு

**இரகு** (*Raghu*) (சமசுகிருதம்:|रघु) அயோத்தியை தலைநகராகக் கொண்டு ஆண்ட இச்வாகு குலத்தின் கோசல நாட்டு மன்னரும், இராமரின் முன்னோரும் ஆவார். இவர் மன்னர் திலீபனின் மகனும் மற்றும் அஜனின் தந்தையும் ஆவார்.  காளிதாசன் இயற்றிய இரகுவம்சம் காவியத்தில் மன்னர் இரகுவின் வரலாறு கூறப்பட்டுள்ளது. 
## இரகுவின் மரபு
விஷ்ணு புராணம், லிங்க புராணம்  மற்றும் வாயு புராணம் திலீபனின் மகனாக தீர்க்கபாகுவை குறிப்பிடுகிறது.  ஆனால் அரி வம்சம், பிரம்ம புராணம் மற்றும் சிவ புராணம்  இரகுவை திலீபனின் மகன் என்றும், தீர்க்கபாகுவை இரகுவின் அடையாளமாக கூறுகிறது.

## மேற்கோள்கள்

பகுப்பு:இராமாயணக் கதைமாந்தர்கள்
பகுப்பு:இந்து தொன்மவியல் மாந்தர்
எல். சம்பத்

**எல். சம்பத்** (*L. Sambath*) என்பவர் இந்தியாவின் புதுச்சேரி மாநிலத்தைச் சேர்ந்த ஓர் அரசியல்வாதியாவார். 1981 ஆம் ஆண்டில் இவர் பிறந்தார். புதுச்சேரி மாவட்டத்தின் முதலியார்பேட்டை சட்டமன்றத் தொகுதியிலிருந்து தேர்ந்தெடுக்கப்பட்டு புதுச்சேரி சட்டமன்ற உறுப்பினராக உள்ளார். 2021 ஆம் ஆண்டு நடைபெற்ற புதுச்சேரி சட்டமன்றத் தேர்தலில் திராவிட முன்னேற்றக் கழகத்தை பிரதிநிதித்துவப்படுத்தி வெற்றி பெற்றார்.

## ஆரம்பகால வாழ்க்கையும் கல்வியும்
சம்பத் புதுச்சேரி மாவட்டத்தின், புதுச்சேரி மாவட்டம், முதலியார்பேட்டை பகுதியைச் சேர்ந்தவராவார். இவர் லீலாசாகரின் மகனாக அறியப்படுகிறார். இளங்கலை பட்டம் படித்துள்ளார். பின்னர் 2003 ஆம் ஆண்டு புதுச்சேரி டாக்டர் அம்பேத்கர் அரசு சட்டக் கல்லூரியில் சட்டம் படித்து முடித்தார்.

## அரசியல்
2021ஆம் ஆண்டு நடைபெற்ற புதுச்சேரி சட்டமன்றத் தேர்தலில் திராவிட முன்னேற்றக் கழகத்தை பிரதிநிதித்துவப்படுத்தி முதலியார்பேட்டை சட்டமன்றத் தொகுதியில் போட்டியிட்டு வெற்றி பெற்றார். 15,151 வாக்குகளைப் பெற்ற இவர் அனைத்திந்திய அண்ணா திராவிட முன்னேற்றக் கழகத்தின் ஏ பாசுக்கரை 4,179 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:புதுச்சேரி அரசியல்வாதிகள்
பகுப்பு:புதுச்சேரி சட்டமன்ற உறுப்பினர்கள்
அசமஞ்சன்

**அசமஞ்ஜசன்** அல்லது **அசமஞ்சன்** (*Asamanjasa* or *Asamanja*) (சமசுகிருதம்:असमञ्जस), இச்வாகு குல மன்னரான சகரனின் மூத்த மகன் ஆவார்.

## தொன்ம வரலாறு

### இராமாயணம்
மன்னர் சகரனுக்கு இரு மனைவியர்களுக்கு குழந்தைகள் இல்லை. எனவே இமயமலையில் தவமிருந்து,. முனிவர் பிருகு அளித்த வரத்தால், மூத்த மனைவி கேசினி அசமஞ்சன் எனும் ஒரு குழந்தையும் மற்றும் இளைய மனைவி 60,000 குழந்தைகள் பெற்றெடுத்தாள்.

இளைஞன் அசமஞ்சன் குறும்புத்தனமாக நடந்து கொண்டான்.சரயு ஆற்றில் குழந்தைகளை தூக்கி எறிந்தும், மூழ்கடித்துக் கொன்றும் விளையாடினான். எனவே மன்னர் சகரன் அசமஞ்சனை நாட்டை விட்டு வெளியேற்றினார்.ஆனால் அசமஞ்சனின் மகன் அம்சுமான் மக்களிடத்தில் நற்பெயர் பெற்றான். மன்னர் சகரனுக்குப் பின் கோசல நாட்டை ஆண்டான். 
## மேற்கோள்கள்

பகுப்பு:இராமாயணக் கதைமாந்தர்கள்
பகுப்பு:இந்து தொன்மவியல் மாந்தர்
அன்னிபால் கென்னடி

**அன்னிபால் கென்னடி ** (*Annibal Kennedy*) என்பவர் இந்தியாவின் புதுச்சேரி மாநிலத்தைச் சேர்ந்த ஓர் அரசியல்வாதியாவார். 1965 ஆம் ஆண்டில் இவர் பிறந்தார். புதுச்சேரி மாவட்டத்தின் உப்பளம் சட்டமன்றத் தொகுதியிலிருந்து தேர்ந்தெடுக்கப்பட்டு புதுச்சேரி சட்டமன்ற உறுப்பினராக உள்ளார். 2021 ஆம் ஆண்டு நடைபெற்ற புதுச்சேரி சட்டமன்றத் தேர்தலில் திராவிட முன்னேற்றக் கழகத்தை பிரதிநிதித்துவப்படுத்தி வெற்றி பெற்றார்.

## ஆரம்பகால வாழ்க்கையும் கல்வியும்
கென்னடி இந்தியாவின் புதுச்சேரி மாநிலத்தைச் சேர்ந்தவர் ஆவார். புதுச்சேரியிலுள்ள சர்வரிராயலு தெருவில் வசிக்கிறார். அன்னிபால் விக்டரின் மகனாக இவர் அறியப்படுகிறார். புதுச்சேரி தாகூர் கலை மற்றும் அறிவியல் கல்லூரியில் 1990 ஆம் ஆண்டில் இளங்கலை பட்டம் பெற்றார். வீட்டு மனை விற்றல் வாங்கல் தொழில் முதல்வராக பணிபுரிந்தார்.

## தொழில்
2021 ஆம் ஆண்டு நடைபெற்ற புதுச்சேரி சட்டமன்றத் தேர்தலில் திராவிட முன்னேற்றக் கழகத்தை பிரதிநிதித்துவப்படுத்தி உப்பளம் சட்டமன்றத் தொகுதியில் போட்டியிட்டு வெற்றி பெற்றார்.  13,433 வாக்குகளைப் பெற்ற இவர் நான்கு முறை சட்டமன்ற உறுப்பினராக இருந்த  அனைத்திந்திய அண்ணா திராவிட முன்னேற்றக் கழகத்தின் ஏ. அன்பழகனை 4,780 வாக்குகள் வித்தியாசத்தில் தோற்கடித்தார். 2016 ஆம் ஆண்டு நடைபெற்ற புதுச்சேரி சட்டமன்றத் தேர்தலில் இவர் 8,503 வாக்குகளைப் பெற்றார். ஆனால் அனைத்திந்திய அண்ணா திராவிட முன்னேற்றக் கழகத்தின் வேட்பாளர் ஏ.அன்பழகனிடம் 908 வாக்குகள் வித்தியாசத்தில் தோல்வியடைந்தார்.

## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:புதுச்சேரி மாவட்ட நபர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:புதுச்சேரி சட்டமன்ற உறுப்பினர்கள்
சா ஆலாம் விரைவுச்சாலை

**சா ஆலாம் விரைவுச்சாலை** (ஆங்கிலம்; *Shah Alam Expressway* (**KESAS**) &nbsp;மலாய்: *Lebuhraya Shah Alam*) என்பது தீபகற்ப மலேசியாவில் 57.5-கிலோமீட்டர் (35.7-மைல்) கட்டுப்படுத்தப்பட்ட அணுகல் விரைவுச்சாலை ஆகும். இந்த விரைவுச்சாலை சிலாங்கூர், கிள்ளான், பண்டமாரான் நகரில் தொடங்கி கோலாலம்பூர் செரி பெட்டாலிங் வரை செல்கிறது.

கோலாலம்பூர்-கிள்ளான் நெடுஞ்சாலை மற்றும் கிள்ளான் பள்ளத்தாக்கு புதிய விரைவுச்சாலை ஆகியவற்றுக்குப் பிறகு கிள்ளான் பள்ளத்தாக்கில் மூன்றாவது விரைவுச்சாலையாக இந்த சா ஆலாம் விரைவுச்சாலை விளங்குகிறது. இந்த விரைவுச்சாலை கோலாலம்பூர் மத்திய வட்டச் சாலை 2 திட்டத்தின் *(Sunway Interchange–Sri Petaling Interchange)* ஒரு பகுதியாகும்.

## கண்ணோட்டம்
சா ஆலாம் விரைவுச்சாலை, நெரிசலான கோலாலம்பூர்-கிள்ளான் நெடுஞ்சாலைக்கு மாற்றாக உருவாக்கப்பட்டது. இந்த விரைவுச்சாலையில் செல்லும் ஒரு வாகனமோட்டி கிள்ளான் பள்ளத்தாக்கின் எந்தப் பகுதிக்கும் விரைவாகவும் எளிதாகவும் பயணிக்க முடியும்.

சா ஆலாம் விரைவுச்சாலை கீழ்காணும் நெடுஞ்சாலை வலையமைப்புகளை இணைக்கிறது.
* டாமன்சாரா-பூச்சோங் விரைவுச்சாலை
* மலேசிய வடக்கு-தெற்கு விரைவுச்சாலை, மத்திய இணைப்பு
* மலேசிய வடக்கு-தெற்கு விரைவுச்சாலை
* மாஜு விரைவுச்சாலை
* கிள்ளான் பள்ளத்தாக்கு புதிய விரைவுச்சாலை
* கெமுனிங்-சா ஆலாம் விரைவுச்சாலை
* கோலாலம்பூர்–காராக் விரைவுச்சாலை

சா ஆலாம் விரைவுச்சாலை ஒரு பிரபலமான பயணச் சாலையாக அறியப்படுகிறது. நாள் தோறும் ஒரு மில்லியனுக்கும் அதிகமான வாகனமோட்டிகள் இந்த வழித்தடத்தைப் பயன்படுத்துகின்றனர், இதில் 66% பேர் கட்டணமில்லா வழித்தடத்தைப் பயன்படுத்துகின்றனர். சிலாங்கூர், கிள்ளானில் உள்ள பண்டமாரான் மாற்றுச் சாலைக்கு அருகே கிலோமீட்டர் 18-இல் சா ஆலாம் விரைவுச்சாலை தொடங்குகிறது.

## கட்டுமானம்
இந்த விரைவுச்சாலையின் கட்டுமானப் பணிகள் 1994-ஆம் ஆண்டு தொடங்கியது. முதல் கட்டம் (சிபீல்ட்–செரி பெட்டாலிங்) 1996-ஆம் ஆண்டு நிறைவடைந்தது. இரண்டாம் கட்டம் (சிபீல்ட்–பண்டமாரான்) 1998-ஆம் ஆண்டு நிறைவடைந்தது. கோலாலம்பூரில் 1998 காமன்வெல்த் விளையாட்டுப் போட்டிகள் நடைபெற்ற போது, ​​இந்த விரைவுச்சாலை புக்கிட் ஜாலில், கோலாலம்பூர் விளையாட்டு நகரத்திற்கு நுழைவாயிலாக மாறியது.

1994-ஆம் ஆண்டு எக்சுபிரஸ் அட்டை *(Express TAG)* என்று அழைக்கப்படும் அதன் சொந்த மின்னணு கட்டண வசூல் அமைப்பை சா ஆலாம் விரைவுச்சாலை கொண்டிருந்தது. சூலை 1, 2004 முதல்,  மற்றும்  அமைப்புகளுக்கு எக்சுபிரஸ் அட்டை மாற்றப்பட்டது.

## சுங்கக் கட்டணங்கள்
(சனவரி 15, 2013 முதல்)

## மேலும் காண்க
* கோத்தா கெமுனிங்
* பண்டார் கின்ராரா
* புக்கிட் ஜாலில்
* சுபாங் ஜெயா
* கோலாலம்பூர் விளையாட்டு நகரம்

## மேற்கோள்கள்

## வெளி இணைப்புகள்
* Gamuda Group
* KESAS

பகுப்பு:மலேசிய விரைவுச்சாலைகள்
பகுப்பு:மலேசியாவில் உள்ள சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
திலீபன், இச்வாகு குலம்

**திலீபன்** அல்லது **கட்வாங்கன்** (*Dilīpa*, also known as *Khaṭvāṅga* or *Khash*),  பரத கண்டத்தின் கோசல நாட்டை ஆண்ட இச்வாகு குல மன்னர் ஆவார்.இவர் இராமாயணக் காவியத்தின் நாயகனான இராமரின் முன்னோர் ஆவார். இவரின் மகன் புகழ் பெற்ற மன்னர் இரகு ஆவார். இவரை வைத்தே இச்வாகு குலத்திற்கு இரகுவம்சம் எனப்பெயர் பெற்றது.
## தொன்ம வரலாறு
### வசிட்டருடன் சந்திப்பு
பத்ம புராணத்தின்படி ஒரு முறை திலீபன் மாமுனிவர் வசிட்டரை சந்தித்தார். அப்போது வசிட்டர் பரத கண்டத்தின் கங்கை போன்ற புனித ஆறுகளின் பெருமைகளை விவரித்தார்.  
### விரோசனன்
அசுரர் குல தலைவரான விரோசனன் மற்றும் தேவர்களின் தலைவரான இந்திரனுடன் நடந்த போரில், இந்திரனால் விரோசனனை வெல்ல முடியவில்லை. விரோசனனை வெல்ல இந்திரன் திலீபனின் உதவியை நாடினான்.  திலீபன் ரக்தேஸ்வரி தேவியை உபாசித்து, விரோசனன் மீது அம்பு எய்தினான். வீரோசனன் உடம்பிலிருந்து வெளியேறிய இரத்தம், ஒரு சொட்டு கூட  பூமியில் சிந்தாமல் ரக்தேஸ்வரி தேவி குடித்ததால், விரோசனன் போரில் உயிரிழந்தான்..
## மேற்கோள்கள்

## வெளி இணைப்புகள்
* The story of Dilipa Maharaja

## மேலும் படிக்க

* Gōna Buddha Bhūpati and Shanti Lal Nagar, 2001, Sri Ranganatha Ramayana, Page 33.
* Himanshu Shangari, 2016, Pitra Dosh: Ancestors are Calling
* Man Mohan Sharma, 1986, The Mystery of Rupkund, Page 111.
* Pyarelal, 1956, Mahatma Gandhi: The Last Phase, Volume 2, Page 126.
* Puran Singh, 2013, The Spirit of Oriental Poetry, Page 130.

* James Lochtefeld, 2010, God's Gateway: Identity and Meaning in a Hindu Pilgrimage Place
* K V Singh, 2015, Hindu Rites and Rituals: Origins and Meanings
* Rasiklal J. Parikh, 1969, Report, Committee for Gardens of Medicinal Plants, Gujarat (India), Page 56.

பகுப்பு:இந்து தொன்மவியல் மாந்தர்
பகுப்பு:இராமாயணக் கதைமாந்தர்கள்
சிறீலங்காஸ் சீக்ரெட்ஸ்: ஹவ் தி ராஜபக்சே ரிஜிம் கெட்ஸ் அவே வித் மர்டர்

***இலங்கையின் ரகசியங்கள்: ராஜபக்‌ச ஆட்சி கொலைப்பழியிலிருந்து தப்பிப்பது எப்படி*** (*Sri Lanka's Secrets: How the Rajapaksa Regime Gets Away with Murder*) என்பது ஆத்திரேலிய எழுத்தாளரும், மூத்த பத்திரிகையாளரும், செயற்பாட்டாளருமான ட்ரெவர் கிராண்ட் 2014 ஆம் ஆண்டு எழுதிய புத்தகமாகும். இந்நூல் இலங்கை அரசாங்கத்தால் தமிழ் மக்கள் மீது நடத்தப்பட்ட பல்வேறு வகையான இனப்படுகொலைகளையும் அதில் பன்னாட்டு  நிறுவனங்களின் உடந்தையையும் ஆராய்கிறது.   

சித்திரவதைக்கு ஆளானவர்களுடனும் துன்புறுத்தப்பட்ட பிற புகலிடக் கோரிக்கையாளர்களுடனும் நெருக்கமாகப் பணியாற்றிய கிராண்ட், கொழும்பில் ஆட்சியில் இருந்த சிங்களப் பேரினவாதத்தின் அளவையும், பல்லாயிரக்கணக்கான அப்பாவி தமிழ் மக்களைப் படுகொலை செய்து, பின்னர் அதன் இனவழிப்புத் திட்டத்தைத் தொடர மிருகத்தனமான ஒரு ஆட்சியை அனுமதித்து உதவிய புது தில்லி, வாஷிங்டன், வெஸ்ட்மின்ஸ்டர் அரசுகளின் தீய உடந்தையையும் குறிப்பிடுகிறார்.

இந்த நூலில் சுமார் 90 பக்க ஒளிப்பட ஆதாரங்களும், பல நேரில் கண்ட சாட்சிகளின் விவரங்களும் உள்ளன.  இந்தப் புத்தகம் மோனாஷ் பல்கலைக்கழக பதிப்பகத்தால் வெளியிடப்பட்டது, இதற்கு புகழ்பெற்ற மனித உரிமை வழக்கறிஞர் ஜெஃப்ரி ராபர்ட்சனின் முன்னுரை எழுதியுள்ளார்.

## சுருக்கம்
போர் மற்றும் அதன் பின்விளைவுகளின் வரைபட விளக்க ஒளிப்படங்களுடன் விளக்கப்பட்டுள்ள இந்த நூல் போரால் பாதிக்கபட்டு உயிர் பிழைத்தவர்களின் மனதை உருக்கும் நேரில் கண்ட சாட்சிகளின் பதிவுகளைக் கொண்டுள்ளது. 

## மேற்கோள்கள்

பகுப்பு:ஈழப் போர் குறித்த நூல்கள்
பகுப்பு:2014 நூல்கள்
செரி பெட்டாலிங்

**செரி பெட்டாலிங்** அல்லது **பண்டார் பாரு செரி பெட்டாலிங்** (ஆங்கிலம்; மலாய்: *Sri Petaling* அல்லது *Bandar Baru Sri Petaling*) என்பது மலேசியா, கோலாலம்பூர் கூட்டரசு பிரதேசத்தில் உள்ள ஒரு புறநகர் பகுதி ஆகும். 

கோலாலம்பூர் மாநகரின் தெற்கே, செபுத்தே மக்களவைத் தொகுதிக்குள் அமைந்துள்ள இந்த புறநகர் பகுதி, எப்பி கார்டன் *(Happy Garden),* தாமான் ஒயூஜி *(Taman OUG),* கூச்சாய் லாமா மற்றும் புக்கிட் ஜாலில் ஆகிய நகரங்களை எல்லைகளாகக் கொண்டுள்ளது.

### அணுகல்
புத்ராஜெயா, சைபர்ஜெயாவில் உள்ள அரசாங்கத் துறைகளுக்கான அணுகலும் கோலாலம்பூர் பன்னாட்டு வானூர்தி நிலையத்திற்குச் செல்வதற்கான எளிய வசதிகளும் செரி பெட்டாலிங்கில் உள்ளன. இந்த நகர்ப்புறத்திற்கு அருகில் சிப்பாங் பன்னாட்டு சுற்றுகை, கோலாலம்பூர் மாநகர மையம், பெட்டாலிங் ஜெயா, சுபாங் ஜெயா, டாமன்சாரா அயிட்ஸ் மற்றும் பூச்சோங், சா ஆலாம், கிள்ளான் ஆகிய இடங்கள் உள்ளன.

## வரலாறு
1977-ஆம் ஆண்டில் பண்டார் பாரு செரி பெட்டாலிங் நகரத்தின் கட்டுமானங்கள் முன்மொழியப்பட்டன. 1981-ஆம் ஆண்டில் பெட்டாலிங் கார்டன் பெர்காட் *(Petaling Garden Berhad)* எனும் சொத்து மேம்பாட்டு நிறுவனம் கட்டுமானங்களைத் தொடங்கியது. 

1980 - 1990-களின் நடுப்பகுதி வரை, இந்த இடம் ஒரு குப்பைக் கிடங்காக இருந்தது. அதனால் இந்தப் பகுதி 'குப்பைப் பகுதி' என்று பரவலாக அறியப்பட்டது. பின்னர் குப்பைகளைக் கொட்டுவது கட்டம் கட்டமாக நிறுத்தப்பட்டது. இந்த இடம் தூய்மையாக்கப்பட்ட பின்னர் வீடுமனை கட்டுமானங்கள் தொடங்கின. 

மேலும் அதே இடத்தில் 1998-ஆம் ஆண்டு காமன்வெல்த் விளையாட்டுப் போட்டிகளுக்காக *(1998 Commonwealth Games)* விளையாட்டு துணை வளாகமும் உருவாக்கப்பட்டது; பின்னர் காலத்தில் இந்த இடம் அதிக அளவிலான வாகனங்கள் நிறுத்துமிடமாகவும் மாறியது.

### விரைவுச்சாலைகள்

1980-களின் முற்பகுதியில் செரி பெட்டாலிங்கில் மக்கள் தொகை அதிகமாக இல்லை. ஏனெனில் அது கோலாலம்பூர் நகரத்திலிருந்து சற்றே தொலைவில் இருந்தது; மற்றும் சற்று தனிமைப்படுத்தப்பட்ட நிலையிலும் இருந்தது. 1980-களின் பிற்பகுதியில் மக்கள் தொகை அதிகரித்தது. அடுத்த பத்தாண்டுகளில், வளர்ச்சி தொடர்ந்தது; மற்றும் மக்கள் தொகையும் அதிகரித்தது. 1997-இல், இந்த நகர்ப்பகுதிக்கு அருகில் சா ஆலாம் விரைவுச்சாலை (**KESAS**) திறக்கப்பட்டது. 2007-இல், மாஜு விரைவுச்சாலையும் (**MEX**) திறக்கப்பட்டது. 

இந்த அதிவேக விரைவுச்சாலைகள்; இங்கு வசிக்கும் மக்களை கோலாலம்பூர் மாநகர மையம், புத்ராஜெயா, சைபர்ஜெயா மற்றும் கோலாலம்பூர் பன்னாட்டு வானூர்தி நிலையம் போன்ற முக்கியமான இடங்களை இணைக்கிறது.

## போக்குவரத்து
இந்த நகர்ப்பகுதி கோலாலம்பூர் மாநகர மையத்திலிருந்து தெற்கே 15 கி.மீ தொலைவில் அமைந்துள்ளது; மற்றும் கோலாலம்பூர்–சிரம்பான் விரைவுச்சாலை, சா ஆலாம் விரைவுச்சாலை (KESAS), பந்தாய் புதிய விரைவுச்சாலை (NPE), கோலாலம்பூர் மத்திய வட்டச் சாலை 2 (MRR2), மாஜு விரைவுச்சாலை (MEX) போன்ற நெடுஞ்சாலைகளிலிருந்து எளிதில் அணுகக்கூடிய நிலையிலும் உள்ளது. 

செரி பெட்டாலிங் நகர்ப்பகுதி செரி பெட்டாலிங் வழித்தடத்தில்  புக்கிட் ஜாலில் எல்ஆர்டி நிலையம்;  செரி பெட்டாலிங் எல்ஆர்டி நிலையம் என இரண்டு இலகுரக எல்ஆர்டி தொடருந்து நிலையங்களைக் கொண்டுள்ளது. தவிர புத்ராஜெயா வழித்தடத்தில்  தாமான் நாகா இமாஸ் எம்ஆர்டி நிலையத்தையும் கொண்டுள்ளது.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:கோலாலம்பூர்
பகுப்பு:கோலாலம்பூர் கூட்டாட்சி நகரங்கள்
எம். ஏ. பி. ஆறுமுகசாமி

**எம். ஏ. பி. ஆறுமுகசாமி** (*M. A. B. Arumugasamy*)(மார்ச் 1917-31 சூலை 1994) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் வத்தலகுண்டு வட்டம் அய்யம்பாளையம் கிராமத்தினைச் சேர்ந்தவர். திண்டுக்கல் தூய மேரி உயர்நிலைப் பள்ளியில் ஆரம்பக் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - திண்டுக்கல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1917 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:1994 இறப்புகள்
கலப்புலோகம் 601

**கலப்புலோகம் 601** (*Alloy 601*)  என்பது நிக்கல் மற்றும் குரோமியம் தனிமங்கள் கலந்து உருவாகும் உலோகக் கலவையாகும். சிறிதளவு அலுமினியம், சிலிக்கான், தாமிரம் மற்றும் மாங்கனீசு ஆகிய தனிமங்களும் இக்கலப்புலோகத்தில் கலந்துள்ளன.  நல்ல உயர் வெப்பநிலை வலிமை, ஆக்சிசனேற்ற நிலைமைகளின் கீழ் அரிப்பு எதிர்ப்பு உள்ளிட்ட பல விரும்பத்தக்க பண்புகளை இக்கலப்புலோகம் உருவாக்குகிறது.  நீண்ட சேவை வெளிப்பாட்டிற்குப் பிறகு நீர்த்துப்போகும் தன்மையைத் தக்க வைத்துக் கொள்கிறது. வெப்ப எதிர்ப்பு மற்றும் அரிப்பு எதிர்ப்பு தேவைப்படும் பல்வேறு வகையான பொறியியல் உபகரணங்களில் இக்கலப்புலோகம்  பெரும்பாலும் பயன்படுத்தப்படுகிறது.

## இயைபு

## பண்புகள்
ஒருங்கிணைந்த எண் அமைப்பு கலப்புலோகம் 601 உலோகக் கலவையை என்06601 என்ற எண் மூலமாக அடையாளப்படுத்துகிறது. கலப்புலோகம்  600 உலோகக் கலவையைப் போன்ற பண்புகளைப் இதுவும் பகிர்ந்து கொள்கிறது.  ஆனால் அலுமினியத்தைச் சேர்ப்பதால் அதிக வெப்பநிலை ஆக்சிசனேற்றத்திற்கு அதிக எதிர்ப்புத் திறனை வெளிப்படுத்துகிறது. வெப்ப எதிர்ப்பு மற்றும் ஆக்சிசனேற்ற எதிர்ப்பு இரண்டும் இணைந்த கலவை என்பது, கதிரியக்க குழாய்கள் போன்ற பயன்பாடுகளுக்கு வெப்ப செயலாக்கத் துறையில் பெரும்பாலும் பயன்படுத்தப்படுகிறது என்பதாகும்.  பொதுவாக விண்வெளித் துறையில் எரிவாயு விசையாழி கத்திகள், எரிப்பு அறை-உருளைகள் மற்றும் தாரை இயந்திரப் பற்றவைப்பான்கள் போன்ற உயர் வெப்பநிலை பயன்பாடுகளிலும் பயன்படுத்தப்படுகிறது.

## மேற்கோள்கள்


பகுப்பு:நிக்கல்-குரோமியம் கலப்புலோகங்கள்
பி. கே. டி. நடராஜன்

**பி. கே. டி. நடராஜன்** (*Natarajaan. P. K. T.*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் அய்யம்பாளையம் கிராமத்தினைச் சேர்ந்தவர். அனைத்திந்திய அண்ணா திராவிட முன்னேற்றக் கழகம் கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - திண்டுக்கல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1953 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
டியூட்

**டியூட்** (Dude) என்பது 2025-இல் வெளிவந்த அதிரடிக் காதல் திரைப்படம் ஆகும். மைத்திரி மூவி மேக்கர்சு தயாரித்துள்ள இப்படத்தில் பிரதீப் ரங்கநாதன், சரத்குமார், ரோகிணி ஆகியோர் நடித்துள்ளனர். இப்படத்தை அறிமுக இயக்குநர் கீர்த்தீஸ்வரன் இயக்கியுள்ளார். இந்தப்படம் தீபாவளியை ஒட்டி 2025 அக்டோபர் 17 அன்று வெளியானது.

## நடிகர்கள்
* பிரதீப் ரங்கநாதன் - அகன் சிதம்பரம்
* மமிதா பைஜு - குறள் (எ) குறளரசி அதியமான்
* சரத்குமார் - அதியமான் அழகப்பன், குறளின் தந்தை
* இரிது அரூன் - பாரி
* திராவிட் செல்வம் - லக்ஸ்
* ரோகிணி - பார்வதி, அகனின் தாய்
* ஐஸ்வரியா சர்மா - சம்யுக்தா

## இசை
இப்படத்திற்கு சாய் அபயங்கர் இசையமைத்துள்ளார்.

## விமர்சனங்கள்
திரைப்படத்திற்கு வந்த விமர்சனத்தில் பல செயற்கையான காட்சிகள் இருந்தாலும் பொழுதுபோக்கான படமாக அமைந்துள்ளது என்று குறிப்பிட்டுள்ளனர். கல்கி வலைதளத்தில் வந்த விமர்சனத்தில் "சற்று பிசகினாலும் விரசமாக மாறக்கூடிய கதையை நேர்த்தியாக தந்ததற்காகப் பாராட்டலாம். டியூட்- தீபாவளி சரவெடி" என்று விமர்சனம் எழுதினர். இந்து தமிழ் திசை வலைதளத்தில் வந்த விமர்சனத்தில் "ஹீரோயினைத் திட்டினால் கைதட்டல் பெறலாம் என்று யோசித்து சில வசனங்கள் வைக்கப்பட்டதாகத் தோன்றுகிறது. அதேபோல படத்தின் க்ளைமாக்ஸும் அதீத சினிமாத்தனம் வந்து ஒட்டிக் கொண்டதைப் போன்ற உணர்வு. சற்றே மாற்றி யோசித்திருக்கலாம். இந்த வெகு சில குறைகளைத் தாண்டி தீபாவளி விடுமுறையில் கலகலப்பான, கொண்டாட்ட மனநிலையுடன் இரண்டரை மணி நேரத்தை செலவிட விரும்புவோர் தாராளமாகச் சென்று பார்க்கக் கூடிய படமாக வந்துள்ளது இந்த ‘டியூட்’" என்று எழுதினர். வீரகேசரி வலைதளத்தில் வந்த விமர்சனத்தில் "இதுபோன்ற காதல் கதைகளில் சுவராசியமான முடிச்சுகளும்.. அதனை அதைவிட சுவாரசியமாக அவிழ்க்கும் அழுத்தமான காட்சிகளும் இடம்பெறுவது தான் பலம். இதில் முடிச்சுகள் பலம்.  ஆனால் அதற்கான அவிழ்ப்புகள் தான் பலவீனம். டியூட் - ரொமான்டிக் சுவையற்ற சொக்லெட்" என்று எழுதி  மதிப்பீடுகள் தந்தனர். ஆனந்த விகடன் வலைதளத்தில் வந்த விமர்சனத்தில் "கலர்புல் முக்கோணக் காதல் கலாட்டாவாக இரசிக்க வைத்ததோடு, சாதிவெறியின் கோர முகத்தைத் தோலுரித்து, நம்பிக்கையூட்டுகிறார் 'ட்யூட்'" என்று எழுதினர்.

## மேற்கோள்கள்

## வெளியிணைப்புகள்
*

பகுப்பு:2025 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரதீப் ரங்கநாதன் நடித்த திரைப்படங்கள்
பகுப்பு:சரத்குமார் நடித்த திரைப்படங்கள்
சிக்ராய் சட்டமன்றத் தொகுதி

**சிக்ராய் சட்டமன்றத் தொகுதி** *(Sikrai Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது தௌசா மாவட்டத்தில் அமைந்துள்ளது. இது தௌசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
பண்டமாரான்

**பண்டமாரான்** (மலாய்; ஆங்கிலம்: *Pandamaran*; சீனம்: 班达马兰) என்பது மலேசியா, சிலாங்கூர், கிள்ளான் மாவட்டத்தில் அமைந்து உள்ள ஒரு நகரம்; மற்றும் ஒரு சட்டமன்றத் தொகுதியும் ஆகும். இந்த நகரம் கிள்ளான் துறைமுகத்திற்கு மிக அருகில் உள்ளது. தெங்கு அம்புவான் ரகிமா மருத்துவமனை; மற்றும் பண்டார் புக்கிட் திங்கி நவீன நகர்ப்புறம் போன்ற முக்கியமான இடங்கள் இந்த நகரத்திற்கு அருகிலும் உள்ளன.

பண்டமாரான் நகரம் அடிப்படையில் ஒரு சீனர் கிராமப் பகுதியாகும். இந்த நகரம் சிறந்த சாலை இணைப்புகளால் சேவை செய்யப்படுகிறது. அரச நகரமான கிள்ளானில் உள்ள முக்கிய தொழில்துறை மண்டலங்களில் ஒன்றாகவும் அறியப்படுகிறது.

## வரலாறு

மலாயா அவசரகால நிலைக்குப் பிறகு பிரித்தானிய மலாயாவில் 1950-ஆம் ஆண்டு பண்டமாரான் புதிய கிராமம் *(Kampung Baru Pandamaran)* உருவாக்கப்பட்டது. மலாயா புதுக்கிராமங்கள் என்பது மலாயா அவசரகாலத்தின் (*Malayan Emergency* 1948–1960) போது உருவாக்கப்பட்ட ஒரு குடியேற்றத் திட்டமாகும்..

1950-ஆம் ஆண்டுகளில் பிரித்தானிய காலனித்துவ அரசாங்கம், மலாயாவில் பரவலாகி வந்த பொதுவுடைமை செல்வாக்கை அழிக்கும் நோக்கத்துடன் செயல்பட்டது. அதனால் பண்டமாரான் கிராமப் பகுதிகளில் வசித்த சீனர் குடியிருப்பாளர்கள் அனைவரையும் பண்டமாரான் புதிய கிராமத்தில் குடியேற்றம் செய்தது. அவர்களில் பலர் கோலா லங்காட் மற்றும் கோலா சிலாங்கூர் பகுதிகளைச் சேர்ந்தவர்கள் ஆவார்கள்.

தற்போது, பண்டமாரானில் ஒரு 3-நட்சத்திர விடுதி, ஒரு விளையாட்டு வளாகம், ஒரு வளைதடி பந்தாட்ட திடல், மருத்துவமனைகள், குழந்தைகள் விளையாட்டு திறந்தவெளிப் பகுதிகள், பொது நீச்சல் குளம் மற்றும் ஒரு காவல் நிலையம் உள்ளன. பண்டமாரான் நகர்ப்பகுதி, கிள்ளான் அரச நகராட்சியின் *(Majlis Bandaraya Diraja Klang)* அதிகார வரம்பிற்குள் வருகிறது.

## அரசியல்

2022-ஆம் ஆண்டு தொடங்கி மலேசிய மக்களவையில்; கிள்ளான் மக்களவைத் தொகுதியில் பண்டமாரான் பிரதிநிதிக்கப்படுகிறது. தற்போது மாண்புமிகு கணபதிராவ் விருமன் என்பவர் மக்களவை உறுப்பினராக உள்ளார்.

சிலாங்கூர் மாநில சட்டமன்றத்தில், 2018 முதல் பண்டமாரான் சட்டமன்ற உறுப்பினராக டோனி லியோங் டக் சீ என்பவர் உள்ளார்.

## போக்குவரத்து
சா ஆலாம் விரைவுச்சாலையின் மேற்கு முனையமாக பண்டமாரான் உள்ளது. கிள்ளான்-பந்திங் நெடுஞ்சாலை; மலேசிய கூட்டரசு சாலை 5 பண்டமாரான் நகரத்தின் கிழக்கு எல்லையில் செல்கிறது. 

கிள்ளான் துறைமுக கொமுட்டர் நிலையம் மற்றும் கஸ்தாம் சாலை கொமுட்டர் நிலையம் ஆகியவை அருகில் உள்ள தொடருந்து நிலையங்கள் ஆகும்.

## மேலும் காண்க
* பண்டார் புக்கிட் திங்கி

## மேற்கோள்கள்

## வெளி இணைப்புகள்
* Klang Royal City Council (MBDK)

பகுப்பு:மலேசிய நகரங்கள்‎
பகுப்பு:சிலாங்கூர் நகரங்கள்
கலாபவன் நாராயண்குட்டி

**நாராயணன் குட்டி** (*Narayanan Kutty*)' அல்லது **கலாபவன் நாராயணன்குட்டி** ஒரு மலையாளத் திரைப்பட நடிகர் ஆவார். இவர் 300க்கும் மேற்பட்ட திரைப்படங்களில் நடித்துள்ளார். இவர் முக்கியமாக நகைச்சுவை வேடங்களில் நடிக்கிறார்.

## பின்னணி
எர்ணாகுளத்தில் பிறந்த நாராயணன் குட்டி கொச்சியிலுள்ள கலாபவனில் பலகுறைக் கலைஞராக தனது வாழ்க்கையைத் தொடங்கினார். 1986 ஆம் ஆண்டில் ஓண்ணு முத்தல் பூஜியம் வாரே  இவரது முதல் திரைப்படம் ஆகும். சூர்யா தொலைக்காட்சியில் ஒளிப்பரப்பான *மலையாளி ஹவுஸ் சீசன் 1* என்ற நிகழ்ச்சியில் தீவிரமாக பங்கேற்ற இவர் 5 வது வாரத்தில் வெளியேற்றப்பட்டார். இவருக்கு திருமணமாகி ஒரு மகள் உள்ளார்.

## மேற்கோள்கள்

## வெளி இணைப்புகள்
*
*Narayanan Kutty at MSI
* Malayala Chala Chithram
* Metro Matinee

பகுப்பு:வாழும் மக்கள்
பகுப்பு:மலையாளத் திரைப்பட நடிகர்கள்